Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 949

b) hegesztési munkák végzése tilos. 4.035. A nyomástartó rendszerek, rendszerelemek lezárható szakaszainak alsó pontjaira elzáró szerelvénnyel ellátott leürítõ csonkokat kell felszerelni a vezeték leürítésére vagy lefúvatására. Az aktív zóna hûtõrendszere és a nagynyomású rendszerek, rendszerelemek leürítõ és légtelenítõ csõcsonkjait vagy vezetékeit két elzáró szerelvénnyel kell ellátni. Megengedett a légtelenítõ csonkok közös vezetékre kötése az elsõ elzáró szerelvények után, zárószelep felszerelésével. Radioaktív közeget szállító, tároló rendszerek, rendszerelemek leürítõit és légtelenítõit oly módon kell kialakítani, hogy a radioaktív közeg elkülönített kezelése lehetõvé váljék. 4.036. Amennyiben egy biztonsági rendszer, rendszerelem kapcsolatban van egy olyan rendszerrel, rendszerelemmel, amelyik üzemi nyomás magasabb, akkor a rendszert, rendszerelemet ezen utóbbi rendszer, rendszerelem nyomásértékeire kell tervezni, vagy tervezési megoldásokkal kell gondoskodni arról, hogy még egyszeres meghibásodás esetén se lépje túl az alacsonyabb nyomásra tervezett rendszer, rendszerelem nyomása a tervezési értéket. 4.037. Csak egyedi, különlegesen indokolt esetben, külön elemzés elvégzése esetén lehet olyan helyeken varratokat alkalmazni, ahol ez hajlító igénybevételnek van kitéve, és olyan helyeken, ahol a feszültség koncentrálódik. A nyomástartó rendszerek, rendszerelemek hegesztésénél teljes beolvadást biztosító kötést kell alkalmazni. Minden olyan esetben, amikor ez lehetséges, a hegesztett kötések tompaillesztésûek legyenek. Olyan hegesztési tompakötések alkalmazása, amelyek a teljes beolvadást nem biztosítják, nem megengedett. 4.038. Hossz- vagy spirálvarratos, kovácsolva fúrt csövek csak egyedi esetekben, külön elemzés elvégzése esetén alkalmazhatók. A hegesztett csövek anyagának tulajdonságait és minõségét meghatározó, elõírt próbák típusára és elõírásaira vonatkozó egyéb követelmények nem lehetnek kevésbé szigorúak az ugyanolyan acélminõségbõl készült varrat nélküli csövekre megállapítottaknál. 4.039. A nyomástartó rendszereket, rendszerelemeket a tervben indokolt mértékig el kell látni ellenõrzõ és mérõmûszerekkel a nyomás, a hõmérséklet, az üzemi közeg közegárama, szintje és kémiai összetétele, valamint az elmozdulások és a hermetikusság ellenõrzésére. 4.040. A beépítendõ szerelvények mennyiségét, helyét és típusát az alábbiak figyelembevételével kell meghatározni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes